
Text rozhodnutia
Súd: Krajský súd Bratislava Spisová značka: 5Scud/19/2011 Identifikačné číslo súdneho spisu: 1011200582 Dátum vydania rozhodnutia: 29. 03. 2012 Meno a priezvisko sudcu, VSÚ: JUDr. Renáta Janáková ECLI: ECLI:SK:KSBA:2012:1011200582.1 Uznesenie Krajský súd v Bratislave v právnej veci navrhovateľa: L. L., O.. XX. R. XXXX, bytom X. XXX, P.. D.. V. XX, XXX XX M., Č. E., proti odporkyni: Sociálna poisťovňa - ústredie, so sídlom: Ul. 29. augusta 8, Bratislava, o invalidný dôchodok, takto r o z h o d o l : Súd konanie z a s t a v u j e. Žiaden z účastníkov n e m á právo na náhradu trov konania. o d ô v o d n e n i e : Navrhovateľ svojim návrhom zo dňa XX. Y. XXXX žiadal preskúmať rozhodnutie odporkyne č. XXX XXX XXXX zo dňa XX. O. XXXX, ktorým odporkyňa zamietla navrhovateľovi žiadosť o invalidný dôchodok. Navrhovateľ v opravnom prostriedku uviedol, že nesúhlasí s určenou mierou poklesu schopnosti vykonávať zárobkovú činnosť XX % a požiadal o prehodnotenie napadnutého rozhodnutia a priznanie čiastočného invalidného dôchodku. Rozhodnutím číslo XXX XXX XXXX X zo dňa XX. R. XXXX zrušila odporkyňa podľa ust. § 112 ods. 1 zákona o sociálnom poistení napadnuté rozhodnutie č. XXX XXX XXXX X zo dňa XX. O. XXXX. Rozhodnutím č. XXX XXX XXXX zo dňa XX. L. XXXX odporkyňa podľa ust. § 70 ods. 1, § 274 a § 82 zákona č. 461/2003 Z.z. o sociálnom poistení v znení neskorších predpisov a čl. 46 ods. 1 nariadenia Rady (EHS) č. 1408/71 o uplatňovaní systémov sociálneho zabezpečenia na zamestnané osoby, samostatne zárobkovo činné osoby a členov ich rodín pohybujúcich sa v rámci spoločenstva, priznala navrhovateľovi od XX. R. XXXX invalidný dôchodok v sume XXX,- Eur mesačne a ktorý následne navrhovateľovi zvýšila podľa ust. § 82 zákona o sociálnom poistení a v súlade s opatrením Ministerstva práce, sociálnych vecí a rodiny Slovenskej republiky, ktoré ustanovuje percento zvýšenia dôchodkovej dávky tak, že od XX. L. XXXX navrhovateľ má zvýšený invalidný dôchodok na sumu XXX,- Eur, čím navrhovateľovi celkom vyhovela. Podľa § 250o O.s.p., ak správny orgán, ktorého rozhodnutie súd preskúma vydá nové rozhodnutie, ktorým návrhu celkom vyhovie, súd uznesením konanie zastaví. S poukazom na vyššie uvedené súd podľa § 250o O.s.p. konanie zastavil. Poučenie: Proti tomuto uzneseniu j e možné podať odvolanie v lehote 15 dní od jeho doručenia na Krajský súd v Bratislave, písomne, dvojmo.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2012:1011200582.1 (dáta aktuálne k 1. 11. 2026). Záväzné je znenie zverejnené súdom.




